沁園春
作者：呂巖
朝代：唐

paragraphs: 琳館清標，瓊臺麗質，何年天上飛來。
揚州暫倚，后土爲深栽。
獨立乾坤一樹，春風占，萬朵齊開。
天然巧，蕊珠圓簇，玉瓣輕裁。
見一花九朵，類玲瓏玉斝，錯落瓊盃。
得滿盛香露，洗蕩塵埃。
是真元孕育，有仙風道骨，豈是凡胎。
問真宰，難留下土，攜爾上蓬萊。
（《揚州瓊花集》）（〖1〗此詞調幷非《沁園春》，原書誤題。
趙遂之謂當作《滿庭芳》。
）。